
న్యూఢిల్లీ: భారత కార్పొరేట్ కంపెనీల బండారాన్ని సెబి కొత్త సారథి అజయ్ త్యాగి ఒకే ఒక్క మాటలో చెప్పేశారు. కంపెనీల్లో కార్పొరేట్ పాలన పట్ల తీవ్ర అసంతృప్తి ప్రకటించిన ఆయన వాటిలో పని చేస్తున్న ఇండిపెండెంట్ డైరెక్టర్లకు స్వతంత్రం అనేది మచ్చుకైనా కనిపించదని, ఆడిట్ కమిటీలు కూడా చేయాల్సిన పని సక్రమంగా చేయడంలేదని అన్నారు. గత నెలలో సెబి చీఫ్గా పగ్గాలు పట్టిన ఆయన తొలిసారిగా సిఐఐ వార్షిక సదస్సులో మాట్లాడుతూ.. ఇండిపెండెంట్ డైరెక్టర్లలో చాలా మందికి ఏ అంశంలోనూ ఎలాంటి కట్టుబాటు లేదని వ్యాఖ్యానించారు. కొందరు ఇండిపెండెంట్ డైరెక్టర్లయితే ఎలాంటి అర్హతలు, విధానాలు లేకపోయినా ప్రమోటర్ల దయాదాక్షిణ్యాలు, ఆశ్రిత పక్షపాతంతో ఆ హోదాల్లో నియమితులవుతున్నారని పేర్కొన్నారు. ప్రమోటర్ల సాన్నిహిత్యమే వారికి ఒక అర్హతగా మారిందని చెప్పారు. కంపెనీల చట్టంలోని నిబంధనను అనుసరిస్తున్నట్టు బయటకి చెప్పడానికి చేస్తున్న తతంగంగా తప్పితే ఆయా కంపెనీలు సెబి లిస్టింగ్ నిబంధనలేవీ పాటించడంలేదని త్యాగి అసంతృప్తి ప్రకటించారు. వారికి సంబంధించిన అంశాల్లో పలు లోపాలున్నాయంటూ వాటిని సరిదిద్దే పరిష్కారం ఏదీ తన వద్ద లేదని అంగీకరించారు. దీనిపై ప్రతి ఒక్కరూ దృష్టి సారించాల్సి ఉన్నదని ఆయన అన్నారు. ఇండిపెండెంట్ డైరెక్టర్ల రాజీనామాల విషయంలో కూడా ఆయన తన భావాలు ఎలాంటి దాపరికం లేకుండా బయటపెట్టారు. బోర్డు ల నుంచి రాజీనామాకు వారు బలమైన కారణం ఏదీ చూపకపోగా కొందరు చూపించే కారణాల్లో పొంతన ఉండదని త్యాగి వ్యాఖ్యానించారు.సంస్థాగత ఇన్వెస్టర్లు కంపెనీల్లో వాటాదారులైన తర్వాత ప్రవర్తించాల్సిన తీరుకి సంబంధించి ఎలాంటి ‘ఉమ్మడి నియామవళి’ లేనేలేకపోవడం విచారకరమన్నారు. కంపెనీ బోర్డు ఎలా పని చేస్తున్నదన్న విషయంలో క్రియాశీలమైన ఆసక్తి గల వారిని కాకుండా తమకు తందానతానా పలికే వారినే ఇన్వెస్టర్లుగా ఎంచుకుంటున్నారని తమ పరిశీలనలో తేలిందని త్యాగి చెప్పారు. భారత కంపెనీల్లో ఈక్విటీ ధోరణి పరిశీలిస్తే 50 శాతం ప్రమోటర్ల చేతిలోనే ఉంటుందని, అయినా సంస్థాగత పెట్టుబడులు వస్తూనే ఉంటాయని ఆయన అన్నారు. కార్పొరేట్ పాలనాపరమైన అంశాలపై హేతుబద్ధంగా ఆలోచించి, నిజాయతీగా తీర్పు చెప్పమని ఎవరినైనా అడిగితే అధిక శాతం మంది నుంచి వ్యవస్థ సంతృప్తికరంగా పని చేయడంలేదనే సమాధానమే వస్తుందని త్యాగి చెప్పారు.కార్పొరేట్ బాండ్లలో మ్యూచువల్ ఫండ్లు, బీమా కంపెనీలు, పెన్షన్ ఫండ్ల పెట్టుబడులకు ఉమ్మడి నియంత్రణలు రూపొందించాలని సెబి భావిస్తున్నట్టు ఆయన తెలిపారు. దీని వల్ల కార్పొరేట్ బాండ్ల సెకండరీ మార్కెట్లో లిక్విడిటీ పెరుగుతుందని ఆయన చెప్పారు. ఐపిఒ, కార్పొరేట్ బాండ్ మార్కెట్లో మరిన్ని సంస్కరణలు చేయాలన్నది తమ లక్ష్యమని తెలిపారు.

newdhilly: bhaarata carporate companyla bandaaraanni sebi kotta saarathi ajay tyaagi oke okka maatalo cheppesaaru. companyllo carporate paalana patla teevra asantrupti prakatinchina aayana vaatilo pani chestunna indipendent directorlaku swatantram anedi machukaina kanipinchadani, audit kamiteelu kuudaa cheyalsina pani sakramamgaa cheyadamledani annaru. gatha nelalo sebi cheefga paggaalu pattina aayana tolisaarigaa cii vaarshika sadassulo maatlaadutuu.. indipendent directorlalo chala mandiki e amsamloonuu elanti kattubaatu ledani vyaakhyaaninchaaru. kondaru indipendent directorlayithe elanti arhatalu, vidhaanaalu lekapoyina pramoterla dayaadaakshinhyaalu, aashrita pakshapaatamto aa hodallo niyamitulavutunnaarani perkonnaru. pramoterla saannihityame vaariki oka arhatagaa maarindani cheppaaru. companyla chattamloni nibandhananu anusaristunnattu bayataki cheppadaaniki chestunna tatamgamgaa tappite aayaa companylu sebi listing nibandhanalevi paatinchadamledani tyaagi asantrupti prakatinchaaru. vaariki sambandhinchina amsaallo palu lopalunnayantu vaatini sarididde parishkaaram edhee tana vadda ledani angeekarinchaaru. deenipai prati okkaruu drushti saarinchaalsi unnadani aayana annaru. indipendent directorla rajinamala vishayamlo kuudaa aayana tana bhaavaalu elanti daaparikam lekunda bayatapettaru. bordu la nunchi rajinamaku vaaru balamaina kaaranam edhee chuupakapogaa kondaru choopinche kaaranaallo pontana undadani tyaagi vyaakhyaaninchaaru.samsthaagata investerlu companyllo vaataadaarulaina tarvaata pravartinchaalsina teeruki sambandhinchi elanti ‘ummadi niyaamavali’ lenelekapovadam vichaarakaramannaaru. company bordu ela pani chestunnadanna vishayamlo kriyaaseelamaina aasakti gala vaarini kakunda tamaku tandanatana palike vaarine investerlugaa enchukuntunnaarani tama pariseelanalo telindani tyaagi cheppaaru. bhaarata companyllo eekvity dhorani pariseeliste 50 saatam pramoterla chetilone untundani, aina samsthaagata pettubadulu vastune untaayani aayana annaru. carporate paalanaaparamaina amsaalapai hetubaddhamgaa aalochinchi, nijaayatiigaa teerpu cheppamani evarinainaa adigithe adhika saatam mandi nunchi vyavastha santruptikaramgaa pani cheyadamledane samadhaname vastundani tyaagi cheppaaru.carporate bandlalo mutuola fandlu, beema companylu, pension fundla pettubadulaku ummadi niyantranalu roopondinchaalani sebi bhaavistunnattu aayana telipaaru. deeni valla carporate bandla secondery marketlo likwidity perugutundani aayana cheppaaru. ipo, carporate band marketlo marinni samskaranalu cheyalannadi tama lakshyamani telipaaru.